CELEX: 32014R0201
Language: lv
Date: 2014-03-03 00:00:00
Title: Komisijas Īstenošanas regula (ES) Nr. 201/2014 ( 2014. gada 3. marts ), ar ko attiecībā uz vielu tildipirosinu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos  Dokuments attiecas uz EEZ

4.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 62/10
            
         
      KOMISIJAS ĪSTENOŠANAS REGULA (ES) Nr. 201/2014
   (2014. gada 3. marts),
   ar ko attiecībā uz vielu tildipirosinu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Tādu farmakoloģiski aktīvo vielu atlieku maksimāli pieļaujamais saturs (MRL), kas Savienībā paredzētas izmantošanai veterinārajās zālēs produktīviem dzīvniekiem vai biocīdajos produktos, ko izmanto lopkopībā, ir jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos ir noteiktas Komisijas Regulas (ES) Nr. 37/2010 (2) pielikumā.
            
         
               (3)
            
            
               Komisijas Regulas (ES) Nr. 759/2010 (3) pielikuma 1. tabulā tildipirosins kā atļauta viela liellopu, kazu un cūku sugām, kas piemērojams muskuļiem, taukiem (attiecībā uz cūku sugu dzīvnieku ādu un taukiem), aknām un nierēm, izņemot dzīvniekus, no kuriem iegūst pienu lietošanai pārtikā, ir provizoriski iekļauts uz laiku līdz 2012. gada 1. janvārim. Saskaņā ar minēto pielikumu MRL, kas noteikts muskuļiem, netika piemērots injekcijas vietai, kurai paredzēts lielāks MRL.
            
         
               (4)
            
            
               Tika iesniegta un novērtēta papildu informācija, tādējādi Veterināro zāļu komiteja ieteica noteikt galīgo MRL tildipirosinam liellopu, kazu un cūku sugām, kas piemērojams muskuļiem, taukiem (dabīgās proporcijās – cūku sugu ādai un taukiem), aknām un nierēm, izņemot dzīvniekus, no kuriem iegūst pienu lietošanai pārtikā. Ņemot vērā, ka Komisija un atliekvielu kontroles iestādes uzskata – lai nodrošinātu atlieku kontroles iespējamību, jānosaka vienots MRL muskuļiem, Veterināro zāļu komiteja pārskatītajā atzinumā neierosināja noteikt atsevišķu MRL injekcijas vietā muskuļiem, kā tas tika paredzēts iepriekšējos atzinumos.
            
         
               (5)
            
            
               Saskaņā ar Regulas (EK) Nr. 470/2009 5. pantu Eiropas Zāļu aģentūrai jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteikto MRL arī citam pārtikas produktam, kas iegūts no vienas un tās pašas sugas, vai iespēja kādai farmakoloģiski aktīvai vielai noteikto MRL vienai vai vairākām sugām izmantot arī citām sugām.
            
         
               (6)
            
            
               Veterināro zāļu komiteja ieteica MRL tildipirosinam liellopu sugām ekstrapolēt uz kazu sugām. Tā arī secināja, ka attiecībā uz šo vielu ekstrapolācija uz citām produktīvajām sugām nav atbalstāma.
            
         
               (7)
            
            
               Tāpēc ieraksts par tildipirosinu Regulas (ES) Nr. 37/2010 pielikuma 1. tabulā būtu jāgroza, iekļaujot tajā galīgo MRL attiecībā uz farmaceitisko vielu tildipirosinu liellopu, kazu un cūku sugām, kas piemērojams muskuļiem, taukiem (dabīgās proporcijās – cūku sugu ādai un taukiem), aknām un nierēm. Noteikumi par MRL injekcijas vietā attiecībā uz muskuļiem un noteikumi par pagaidu MRL būtu jāsvītro.
            
         
               (8)
            
            
               Ir lietderīgi noteikt samērīgu laikposmu, kurā attiecīgās ieinteresētās personas varētu veikt pasākumus, kas var būt vajadzīgi, lai nodrošinātu jaunā MRL ievērošanu.
            
         
               (9)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 3. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 3. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 152, 16.6.2009., 11. lpp.
   
      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).
   
      (3)  Komisijas 2010. gada 24. augusta Regula (ES) Nr. 759/2010, ar ko attiecībā uz vielu tildipirosinu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (OV L 223, 25.8.2010., 39. lpp.).
   
      PIELIKUMS
      Regulas (ES) Nr. 37/2010 pielikuma 1. tabulā ierakstu par vielu tildipirosinu aizstāj ar šādu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Tildipirosins
                  
                  
                     Tildipirosins
                  
                  
                     Liellopi, kazas
                  
                  
                     400 μg/kg
                  
                  
                     Muskuļi
                  
                  
                     Nelietot dzīvniekiem, no kuriem iegūst pienu, ko paredzēts lietot pārtikā.
                  
                  
                     Pretinfekcijas līdzekļi / antibiotikas”
                  
               
                     200 μg/kg
                  
                  
                     Tauki
                  
               
                     2 000 μg/kg
                  
                  
                     Aknas
                  
               
                     3 000 μg/kg
                  
                  
                     Nieres
                  
               
                     Cūkas
                  
                  
                     1 200 μg/kg
                  
                  
                     Muskuļi
                  
                  
                      
                  
               
                     800 μg/kg
                  
                  
                     Āda un tauki dabīgās proporcijās
                  
               
                     5 000 μg/kg
                  
                  
                     Aknas
                  
               
                     10 000 μg/kg
                  
                  
                     Nieres